Mac OS X v10.0

Mac OS X versjon 10.0 «Cheetah» er Apples første OS X operativsystem som ble lansert 24. mars 2001. Det etterfulgte Mac OS X Public Beta og kom før Mac OS X v10.1. Det har støtte for språkene: Engelsk, Fransk, Italiensk, Japansk, Nederlandsk, Spansk og Tysk. 
Mac OS X v10.0 betydde en grunnleggende forandring fra de tidligere «klassiske» Macintosh operativsystemer. Til forskjell fra tidligere versjoner av Mac OS er Mac OS X v10.0 det første av Apple operativsystemer som bygger på en Unix lignende operativsystem kjerne. Denne kjernen har navnet Darwin og tar seg av de grunnleggende funksjonene i Mac OS 10, blant annet å tolke Unix
kommandoer fra et terminalvindu. Over dette laget ble det lagt til et grafisk brukergrensesnitt med mer avansert funksjonalitet. Videre ble det laget et helt nytt system for minnehåndtering.

Den første utgaven av Mac OS X var et avansert operativsystem med hensyn til den underliggende teknologien som ble brukt. Men systemet ble allikevel kraftig kritisert. Det var tre grunner for kritikken:
 Responstid: Applikasjonene trengte lang tid for å starte. Videre var responstiden lang når applikasjonene ble kjørt. De tidligere operativsystemene fra Apple hadde kortere responstid.
 Stabilitet: Stabiliteten var langt fra god nok. En rekke feil i operativsystemet forårsaket hyppige tilfeller av «kjernepanikk» som krevde omstart av systemet.
 Manglende støtte for DVD og brenning av CD-plater: Det var ingen mulighet for å spille DVD-plater, og heller ikke for å brenne CD-plater. Mac OS 9 hadde disse mulighetene. Med oppdatering til Mac OS X v10.02 kom det mulighet for å brenne lyd på CD med bruk av iTunes 1.1.1. Men mulighet for å brenne data måtte vente til versjon 10.1. 
Manglende støtte for tilleggsutstyr: Det var manglende støtte for noen skriver og annet utstyr,

Den kraftige kritikken førte til at Apple tilbød fri oppgradering til Mac OS X v10.1 til de som hadde kjøpt Mac OS X v10.0.

Systemkrav 
 Støttetede maskiner: Power Mac G3, Power Mac G4, Power Mac G4 Cube, iMac, PowerBook (G3, G4) og iBook.
 Minimum med RAM:  128 MB
 Harddiskplass: 1.5 GB

Egenskaper

Applikasjoner 
 Dock – En ny måte å organisere de mest brukte applikasjonene slik at de kan starte fra skrivebordet på datamaskinen.
 Terminal – Et terminalvindu som gir adgang til Unix kommandoer i Darvin.
 Mail – En E-post klient.
 Adressebok – En applikasjon for å lagre adresser og annen kontaktinformasjon.
 TextEdit – Et nytt tekstredigerings klient.
 Sherlock – Verktøy for å søke både på egen datamaskin og på Internett. Ble seinere fjernet fra Mac OS X  v10.5 Leopard.

Grunnleggende funksjoner 
 XNU kjerne og Darwin – Mac OS X bygger på Darwin som er et Unix lignende operativsystem. Den har en kjerne med navn XNU som består av disse komponentene: Mach, BSD og I/O kit.
 Full deling av CPU mellom ulike prosesser, der hver prosess kun får en tilmålt tid før den må avbryte jobben («premptiv multitasking»). Dette var en ny og etterlengtet egenskap på Mac.
 PDF støtte – Alle applikasjoner skal kunne lage PDF filer.
 Aqua grensesnitt – Det grafiske brukergrensesnittet for Mac OX X.
 Beskyttet minne – Hvis noe går galt med en applikasjon, vil den ikke ved en feil skrive på den del av minnet som andre applikasjoner bruker.

Programmeringsgrensesnitt 
OpenGL – For lavnivå grafisk programmering.
AppleScript – Mac OS X sitt  programmeringsspråk for å binde sammen og styre forskjellige applikasjoner.
Carbon – Program grensesnitt mot Mac OS X for C og C++.
Cocoa – Objektorientert program grensesnitt mot Mac OS X. Dette grensensittet brukes i programmeringsspråket Objective-C.
 Java – Støtte for programmeringsspråket Java.

Begrensninger 
 Fildelingsklienter kan kun bruke TCP/IP for å kontakte tjenere. De kan ikke bruke AppleTalk med Apple Filing Protocol eller bruke SMB for å kontakte Windows eller Samba tjenere.
 Få applikasjoner skrevet spesielt Mac OS X v10.0. Men noen Unix applikasjoner er tilpasset dette operativsystemet. Videre kan Java applikasjoner kjøre. Applikasjoner skrevet for tidligere utgaver av Mac OS kan kjøres i det som kalles «klassiske» omgivelser.

Oversikt over versjoner

Referanser

Eksterne lenker 
 
 John Siracusa  Mac OS X 10.0. Lest 20. juli 2008.
 John Siracusa  Mac OS X 10.1. Lest 20. juli 2008.
 John Siracusa  Mac OS X DP2: A preview. Lest 20. juli 2008.

Mac OS